Η **Κριστάννα Λόκεν** (*Kristanna Sommer Loken*, γενν. 8 Οκτωβρίου 1979) είναι Αμερικανίδα ηθοποιός και μοντέλο.

Βιογραφία
---------

### Τα πρώτα χρόνια

Η Κριστάννα γεννήθηκε στην μικρή πόλη Γκεντ (αγγλ. Ghent) της πολιτείας της Νέας Υόρκης. Γονείς της είναι ο Μέρλιν Λόκεν (αγγλ. Merlin "Chris" Loken), συγγραφέας και η Ράντε Πόραθ (αγγλ. Rande Porath), φωτομοντέλο. Η καταγωγή και των δύο γονιών της είναι από τη Νορβηγία. Μεγάλωσε στο αγρόκτημα των γονιών της στο βορεινό τμήμα της πολιτείας. Είναι μια από τις πιο ψηλές εν ενεργεία ηθοποιούς, με ύψος 1,80 μ.

### Σταδιοδρομία

Ξεκίνησε να δουλεύει σαν φωτομοντέλο από τα 15 μετά την παρότρυνση της μητέρας της που ήταν επίσης φωτομοντέλο. Σύντομα κατάφερε να διαπρέψει στο χώρο και να έχει ενα ισχυρό συμβόλαιο με το πρακτορείο μοντέλων Elite. Η Κριστάννα άρχισε την καριέρα της σαν ηθοποιός το 1996 σε ένα επεισόδιο της τηλεοπτικής σειράς *Star Trek: Voyager* και έχει εμφανιστεί έκτοτε σε πολλές σειρές και ταινίες, μεταγύ των οποίων οι σειρές *Philly*, *Unhappily Ever After*, *Mortal Kombat: Conquest* και *Boy Meets World*. Οι περισσότεροι την γνωρίζουν από τη συμμετοχή της στην ταινία *Terminator 3: Rise of the Machines* το 2003 όπου ερμήνευσε το ρόλο του ανδροειδούς Τ-Χ (Τerminatrix). To 2004 πρωταγωνίστησε στην Γερμανική τηλεταινία Το Δαχτυλίδι των Νιμπελούνγκεν (βασισμένη στον ομώνυμο επικό κύκλο) που προβλήθηκε σε δυο μέρη και έκανε ρεκόρ τηλεθέασης. Το 2006 έπαιξε τον κεντρικό ρόλο στην κινηματογραφική μεταφορά του ηλεκτρονικού παιχνιδιού *BloodRayne* ενω εμφανίζεται και στην επίσης κινηματογραφική μεταφορά του ηλεκτρονικού παιχνιδιού *Dungeon Siege* με τίτλο In the Name of the King.

Προσωπική ζωή
-------------

Η Κριστάννα έχει παραδεχθεί ότι είναι αμφιφυλόφιλη (αγγλ bisexual) με προτίμηση στις γυναίκες. Στη συνέντευξη της στο περιοδικό Curve δηλώνει: "Έχω βγει ραντεβού και έχω κάνει έρωτα τόσο με άντρες όσο και με γυναίκες και αυτό που έχω να πω είναι ότι οι σχέσεις που είχα με κάποιες γυναίκες ήταν πολύ πιο ικανοποιητικές, σε συναισθηματικό και σεξουαλικό επίπεδο, από τις σχέσεις μου με ορισμένους άντρες... αυτό που με τραβάει είναι η αύρα, η ενέργεια. Αν το άτομο που με "τραβάει" είναι γυναίκα, τότε τι να κάνουμε; έτσι είναι τα πράγματα". Είναι 1 και 80, πράγμα εξαιρετικά ασυνήθιστο για γυναίκα, κάτι που φαίνεται πεντακάθαρα στην ταινία BloodRayne στη σκηνή της μονομαχίας με τη Μισέλ Ροντρίγκεζ (αγγλ. Michelle Rodriguez) που έχει ύψος μόλις 1 και 68. Το 2008-2009, η Κριστάννα παντρεύτηκε τον ηθοποιό Νώε Ντανμπί. Η Κριστάννα έχει χρονολογεί τον Τζόναθαν Μπέιτς, από τον οποίο έχει γιο, τον Θόρ (που γεννήθηκε τον Μάιο του 2016).

Φιλμογραφία
-----------

* "In the Name of the King: A Dungeon Siege Tale" (2007) (Σε παραγωγή) .... Elora
* "Lime Salted Love" (2006) (Σε παραγωγή) .... Zepher Genesee
* "BloodRayne" (2005) .... Rayne
* "Ring of the Nibelungs" (2004) (TV) .... Brunnhild
* "Worn Like a Tattoo" (2004) .... Mary's Mother
* "Terminator 3: Rise of the Machines" (2003) .... T-X
* "Battlestar Galactica" (2003) (Παιχνίδι) (φωνή) .... Iphigenia, Lethe
* "Philly" (2002) .... A.D.A. Lisa Walensky
* "Panic" (2001) .... Josie
* "D.C." (2000) .... Sarah Logan
* "Gangland" (2000) .... Angie
* "Pacific Blue" (1999) .... Officer Claire Keene
* "Mortal Kombat: Conquest" .... Taja (1998-1999)
* "Sliders" (1999) .... Catherine Clark
* "Pensacola: Wings of Gold" .... Janine Kelly (1997-1998)
* "Boy Meets World" (1998) .... Jennifer Bassett
* "Academy Boyz" (1997) .... Linda Baker
* "Just Shoot Me!" (1997) .... Kristanna
* "Star Trek: Voyager" (1997) .... Malia
* "Lois & Clark: The New Adventures of Superman" (1997) .... Penny Barnes
* "Unhappily Ever After" (1995) .... Sable O'Brien (1996-1997)
* "Aliens in the Family" (1996) .... Tiffany Kindall
* "Law & Order" (1996) .... Sonya Dubrow
* "As the World Turns" (1956) .... Danielle 'Dani' Andropoulos #3 (1994)

Συνεντεύξεις
------------

* Εφημερίδα "The Standard Today" (27 Ιανουαρίου 2006)
* Περιοδικό *Curve* (Ιανουάριος 2006)
* Ιστοσελίδα JoBlo.com (29 Δεκεμβρίου 2005)

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. 136905943. Ανακτήθηκε στις 21  Ιουλίου 2015.
2. ↑  (Αγγλικά) *SNAC*. w6m915px. Ανακτήθηκε στις 9  Οκτωβρίου 2017.
3. ↑  *filmportal.de*. e6c414dd2c964870b4f64c82d46560dd. Ανακτήθηκε στις 9  Οκτωβρίου 2017.
4. ↑  (Αγγλικά) *The Fashion Model Directory (FMD)*. kristanna\_loken. Ανακτήθηκε στις 4  Απριλίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κριστάννα Λόκεν** |

* KristannaLoken.net (Επίσημη Ιστοσελίδα)
* Κριστάννα Λόκεν στην IMDb
* Η Κριστάννα Αρχειοθετήθηκε 2008-04-01 στο Wayback Machine. στο ΤV.com Αρχειοθετήθηκε 2019-05-20 στο Wayback Machine.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 24802566
* LCCN: no2004042248
* ISNI: 0000 0001 1439 8257
* GND: 136905943
* SUDOC: 120440849
* BNF: cb14040920n (data)
* BIBSYS: 6043150

 |

 |